Subaru säilyttää arvonsa parhaiten

**Henkilöautojen jälleenmyyntiarvon kehitystä analysoiva yhdysvaltalainen ALG (Automotive Leasing Guide) palkitsi Subarun jo seitsemännen kerran Top Mainstream Brand -arvonimellä, joka myönnetään autonvalmistajalle, jonka automallit säilyttävät parhaiten jälleenmyyntiarvonsa.**

Järjestyksessään 19. kerran henkilöautojen jälleenmyyntiarvon kehityksestä tuloksensa julkaissut ALG Residual Value Awards oli jälleen Subarun juhlaa. Subaru nimettiin seitsemännen kerran kaikista Yhdysvalloissa ja Kanadassa toimivista autobrändeistä parhaiten jälleenmyyntiarvonsa säilyttäväksi autonvalmistajaksi. Eri Subaru-malleista omissa segmenteissään ykköseksi arvostettiin Impreza, XV, Forester, Outback ja WRX.

ALG seuraa henkilöautojen hintakehitystä kolmen ensimmäisen vuoden ajan. Subaru on saavuttanut vuodesta 2010 kaikkiaan 37 ykköstilaa eri segmenteissä sekä seitsemän autonvalmistajalle myönnettävää kokonaisvoittoa.

ALG on TrueCar Inc. analyysiyksikkö, joka tutkii uusien autojen jälleenmyyntiarvon kehitystä Yhdysvalloissa ja Kanadassa. ALG on kerännyt jo 50 vuoden ajan henkilöautojen hintadataa. Yksikkö ottaa joka vuosi seurantaan noin 2 500 eri henkilöautomallia ja se palkitsee kolmen vuoden seurantajakson jälkeen vuosittain prosentuaalisesti vähiten arvoaan menettäneet automallit.

Lisätietoja: [www.alg.com](http://www.alg.com)